गोबां गुबुन गुबुन ट्रायबेलफोरनि आफादफोरजों लोगोसे माखासे फरायसा आफादफोराबो बे हाबाफारिआव बाहागो लायो, बेनिनो माखासे आफादफोरा जाबाय- अल आसाम ट्रायबेल संघ, बड’लेन्ड जनजाती सुराक्सा मन्च, दुलाराय राभा फरायसा आफाद, गार’ फरायसा आफाद, दुलाराय बर” फरायसा आफाद, पिपल्स जयेन एक्सन खमिटि फर बड’लेन्ड मभमेन्ट आरो गुबुन गुबुन आफादफोर। बिथांमोनहा हान्जा सुरनाय हाबाफारिखौ क’कराझार टाउननि साखाथिआव थानाय बड’पा चिलड्रेन पार्कनिफ्राय जागायनानै क’कराझार टाउननि गेजेरनि जेडि रोड, प्लाइ अभार, आर एन भि रोड, लामाफोरजों हान्जा सुरलाङो।